pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การแก้ไขปัญหาอุทกภัยและภัยแล้งนอกเขตชลประทานอย่างยั่งยืน
วันศุกร์ที่ 10 กรกฎาคม 2563
การแก้ไขปัญหาอุทกภัยและภัยแล้งนอกเขตชลประทานอย่างยั่งยืน
สรุปการตอบกระทู้ถามในการประชุมวุฒิสภา วันจันทร์ที่ ๑๓ มกราคม ๒๕๖๓
เรื่อง  การแก้ไขปัญหาอุทกภัยและภัยแล้งนอกเขตชลประทานอย่างยั่งยืน
ผู้ตั้งกระทู้ถาม นายระวี รุ่งเรือง สมาชิกวุฒิสภา
ถาม รัฐมนตรีว่าการกระทรวงทรัพยากรธรรมชาติและสิ่งแวดล้อม
ผู้ตอบ รัฐมนตรีว่าการกระทรวงทรัพยากรธรรมชาติและสิ่งแวดล้อม
ผู้ถาม : นายระวี รุ่งเรือง สมาชิกวุฒิสภา ถามกระทู้โดยสรุปดังนี้
กระทรวงทรัพยากรธรรมชาติและสิ่งแวดล้อม จะสามารถจัดหาแหล่งน้ําเพื่อการเกษตรนอกเขตชลประทานได้หรือไม่ ทุกหมู่บ้านจะมีน้ําใช้เพียงพอได้อย่างไร หลังพบว่าแม้ที่ผ่านมาจะมีฝนจํานวนมาก แต่สามารถเก็บไว้ใช้ประโยชน์ได้ไม่เกินร้อยละ ๓๐ ขณะเดียวกันพื้นที่นอกเขตชลประทานประมาณ ๙๐ ล้านไร่ หรือคิดเป็นร้อยละ ๗๐ ยังต้องพึ่งพาน้ําฝนและน้ําบาดาล นอกจากนี้ ยังพบว่าการบริหารจัดการน้ําทั้งระบบจําเป็นต้องใช้งบประมาณมากกว่า ๖ หมื่นล้าน แต่กระทรวงทรัพยากรธรรมชาติและสิ่งแวดล้อมในฐานะที่กํากับดูแลการจัดหาน้ํานอกเขตชลประทานได้รับงบประมาณไม่ถึง ๑ หมื่นล้าน จึงจะมีความเป็นไปได้หรือไม่อย่างไร ที่กระทรวงทรัพยากรธรรมชาติและสิ่งแวดล้อมจะใช้โอกาสที่กระแสการเติมน้ําลงใต้ดินได้รับความสนใจจากสังคม ผลักดันให้เกิดขึ้นโดยชุมชนท้องถิ่นเข้ามามีส่วนร่วมในภาวะที่มีงบประมาณจํากัด โดยเฉพาะอย่างยิ่งการนําหลักการธนาคารน้ําใต้ดินมาใช้ ซึ่งเชื่อว่าจะเป็นทางเลือกในการแก้น้ําท่วมน้ําแล้งกักเก็บน้ําและเติมน้ําในบ่อบาดาลให้มีไว้ใช้ได้ตลอดปี
ผู้ตอบ : รัฐมนตรีว่าการกระทรวงทรัพยากรธรรมชาติและสิ่งแวดล้อม ตอบชี้แจงกระทู้โดยสรุปดังนี้
ปัจจุบันประเทศไทยสามารถกักเก็บน้ําไว้ใช้ได้ราว ๔๕,๐๐๐ ล้านลูกบาศก์เมตร แต่นํามาใช้ได้จริง ๑๕,๐๐๐ ล้านลูกบาศก์เมตร โดยพบว่าสิ่งจําเป็นอย่างหนึ่งในขณะนี้คือแผนที่น้ําใต้ดิน ซึ่งขณะนี้กรมทรัพยากรน้ําบาดาล ได้เร่งสํารวจในพื้นที่ที่มีน้ําใต้ดินอย่างต่อเนื่องเพื่อนําข้อมูลมาจัดทําแผนที่แจกจ่ายให้กับเกษตรกรนําไปใช้งานต่อไป นอกจากนี้กรมทรัพยากรน้ําบาดาล ยังมีโครงการน้ําบาดาลเพื่อการเกษตร ซึ่งมีขนาดตั้งแต่ ๔๐ ไร่ ๑๐๐ ไร่ ครอบคลุมไปจนถึง ๕๐๐ ไร่ ประกอบกับมีการบริการกระจายน้ํา และพลังงานไฟฟ้า เช่น พลังงานแสงอาทิตย์เข้าช่วยดึงน้ําใต้ดินขึ้นมาใช้ ซึ่งในแผนยุทธศาสตร์ของกระทรวงฯ ๒๐ ปี ได้ตั้งเป้าขุดบ่อน้ําบาดาลให้ได้ ๓๑,๐๐๐ แห่ง เพื่อบริการเกษตรกรในหลายพื้นที่ ส่วนการจัดตั้งธนาคารน้ําใต้ดิน เพื่อเติมน้ําใต้ดินและการนําน้ําใต้ดินมาใช้นั้นต้องคํานึงทิศทางไหลของน้ํา และแหล่งน้ําที่จะกักเก็บด้วย เพราะหากเป็นพื้นที่ที่มีการใช้สารเคมีก็จะก่อให้เกิดการปนเปื้อนน้ําใต้ดินได้ และย้ําว่า กระทรวงทรัพยากรธรรมชาติและสิ่งแวดล้อมให้ความสําคัญกับพื้นที่ทั้งในและนอกเขตชลประทาน โดยในส่วนของแผนบูรณาการจัดการระบบน้ํา ได้ประสานกับทุกหน่วยงานภายในกระทรวง และกระทรวงที่เกี่ยวข้อง เช่น กระทรวงมหาดไทย สํานักงานทรัพยากรน้ําแห่งชาติ บูรณาการงบประมาณทั้งส่วนกลางและท้องถิ่นให้มีประสิทธิภาพ พร้อมกับประสานกระทรวงพลังงาน เพื่อให้เกิดการใช้พลังงานโซล่าเซลล์ควบคู่กับการทําบ่อบาดาลและธนาคารน้ําใต้ดินด้วย
​
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมกับสภาเศรษฐกิจโลก เปิดตัวข้อตกลงร่วมภายใต้โครงการ “ดิจิทัล อาเซียน” สร้างทักษะด้านดิจิทัลเอสเอ็มอีไทย
วันอาทิตย์ที่ 25 พฤศจิกายน 2561
กระทรวงดิจิทัลฯ ร่วมกับสภาเศรษฐกิจโลก เปิดตัวข้อตกลงร่วมภายใต้โครงการ “ดิจิทัล อาเซียน” สร้างทักษะด้านดิจิทัลเอสเอ็มอีไทย
กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานและกล่าวปาฐกถาพิเศษเศรษฐกิจโลก (World Economic Forum : WEF) ในการเปิดตัวร่วมกับกลุ่มบริษัทเทคโนโลยีระดับโลก เพื่อนําร่องในการพัฒนาทักษะดิจิทัลให้กับแรงงานในอาเซียน โดยเฉพาะอุตสาหกรรมเอสเอ็มอี ณ ห้องปัญญาภิรมย์ ห้องสมุดพระองค์เจ้าวิวัฒนไชย ศูนย์เรียนรู้ธนาคารแห่งประเทศไทย เมื่อวันที่ 19 พฤศจิกายน 2561 โดยข้อตกลงดังกล่าวเป็นการตั้งโจทย์โดยสภาเศรษฐกิจโลก ซึ่งภาคเอกชนและจะนําไปสู่การส่งเสริมการค้าการลงทุน มีจุดมุ่งหมายที่จะผลักดันให้เกิดความร่วมมือในภูมิภาคจากภาคธุรกิจ เพื่อเพิ่มขีดความสามารถของประชาชนผ่านการฝึกฝน การเรียนรู้ทักษะ และเสริมสร้างความเชี่ยวชาญ โดยมีกลุ่มบริษัทนําร่อง ได้แก่ ซิสโก้ กูเกิล ไมโครซอฟท์ ลาซาด้า Grab Tokopedia และ Sea Group ซึ่งเป็นบริษัททั้งระดับโลกและระดับอาเซียน การสนับสนุนยังมีทั้งให้ทุนการศึกษา เพื่อเปิดโอกาสให้นักศึกษามหาวิทยาลัยในอาเซียนได้เข้าฝึกงานกับบริษัท การอบรมเจ้าหน้าที่ และการร่วมสร้างหลักสูตรเทคโนโลยีและคอมพิวเตอร์ในสถาบันการศึกษา ซึ่งคาดว่าจะสร้างให้เกิดการจ้างแรงงานที่มีทักษะด้านดิจิทัล 200,000 คนในอาเซียน ภายในอีก 2 ปีข้างหน้า
*****************************
รัฐบาลไทย-ข่าวทำเนียบรัฐบาล-รมว.ดิจิทัลฯ บรรยายพิเศษในงานสัมมนาใหญ่ประจำปี 2560 “พลิกโฉมเศรษฐกิจไทย สู่ยุคดิจิทัล”
วันพุธที่ 10 มกราคม 2561
รมว.ดิจิทัลฯ บรรยายพิเศษในงานสัมมนาใหญ่ประจําปี 2560 “พลิกโฉมเศรษฐกิจไทย สู่ยุคดิจิทัล”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นวิทยากรในงานสัมมนาใหญ่ประจําปี 2560 หัวข้อ “พลิกโฉมเศรษฐกิจไทย สู่ยุคดิจิทัล” ของสมาคมผู้สื่อข่าวเศรษฐกิจ โดยมี ดร.สมคิด จาตุศรีพิทักษ์ รองนายกรัฐมนตรี เป็นประธานและปาฐกถาพิเศษ พร้อมด้วย ดร.อุตตม สาวนายน รัฐมนตรีว่าการกระทรวงอุตสาหกรรม คุณปรีดี ดาวฉาย ประธานสมาคมธนาคารไทย และคุณศุภชัย เจียรวนนท์ ประธานคณะผู้บริหารเครือเจริญโภคภัณฑ์ร่วมเป็นวิทยากรในงานฯ ซึ่งสมาคมฯ จัดงานดังกล่าวขึ้น เพื่อส่งเสริมบทบาทของสมาคมผู้สื่อข่าวเศรษฐกิจในการสร้างองค์ความรู้ต่างๆ และเป็นการเปิดโอกาสให้ผู้ประกอบการภาคเอกชน ข้าราชการ และประชาชน ได้เข้ามามีส่วนร่วมในการรับทราบข้อมูลและมุมมองที่รอบด้านจากวิทยากรผู้ทรงคุณวุฒิ รวมทั้งจุดประกายทางความคิดให้กับสังคม นําไปสู่การเปลี่ยนแปลงที่ดีขึ้น เมื่อวันที่ 10 มกราคม 2561 ณ ห้องวิภาวดีบอลรูม BC โรงแรมเซ็นทารา แกรนด์ แอท ลาดพร้าว กรุงเทพฯ
**************************
รัฐบาลไทย-ข่าวทำเนียบรัฐบาล-รัฐมนตรีเกษตรฯ นำทีมตรวจเยี่ยมกรมชลประทาน
วันจันทร์ที่ 12 มีนาคม 2561
รัฐมนตรีเกษตรฯ นําทีมตรวจเยี่ยมกรมชลประทาน
รัฐมนตรีเกษตรฯ นําทีมตรวจเยี่ยมกรมชลประทาน เน้นบูรณาการทํางานร่วมจังหวัด สร้างความเข้าใจกับประชาชน
นายกฤษฎา บุญราช รัฐมนตรีว่าการกระทรวงเกษตรและสหกรณ์ พร้อมด้วย นายลักษณ์ วัจนานวัช รัฐมนตรีช่วยว่าการกระทรวงเกษตรและสหกรณ์ ตรวจเยี่ยมและมอบนโยบายให้แก่ผู้บริหารและเจ้าหน้าที่ของกรมชลประทาน โดยได้รับฟังบรรยายสรุปผลการดําเนินงานที่ผ่านมา รวมทั้งการขับเคลื่อนงานตามนโยบายของกระทรวงเกษตรและสหกรณ์และกรมชลประทาน ก่อนเยี่ยมชมการปฏิบัติงานของศูนย์ฏิบัติการน้ําอัจฉริยะ ชั้น 3 อาคาร 99 ปี หม่อมหลวงชูชาติ กําภู กรมชลประทาน สามเสน
นายกฤษฎา กล่าวว่า การตรวจเยี่ยมในครั้งนี้ได้มอบนโยบายให้แก่กรมชลประทาน ประกอบด้วย 1. ให้สํานักชลประทานจังหวัดประสานงานกับจังหวัด ผู้ว่าราชการ นายอําเภอ เพื่อบูรณาการทํางานร่วมกันในการชี้แจงทําความเข้าใจกับประชาชน 2. การส่งเสริมให้เกษตรกรลดพื้นที่ปลูกข้าวรอบ 2 หรือนาปรัง เพื่อปลูกพืชไร่หรือพืชผักอื่นๆ ทดแทน ในพื้นที่นาไม่เหมาะสม โดยต้องแสดงให้เห็นว่าสามารถลดต้นทุนและเพิ่มผลผลิตได้จํานวนเท่าไร 3. เร่งรัดโครงการอันเนื่องมาจากพระราชดําริให้เสร็จ โดยกรมชลประทานได้ตั้งงบประมาณรองรับไว้แล้ว อีกทั้งได้เน้นย้ําให้ดําเนินโครงการอันเนื่องมาจากพระราชดําริของในหลวงรัชกาลที่ 10 ทั่วประเทศ อาทิ คลองเปรมประชากร เป็นต้น
ทั้งนี้ กรมชลประทานรายงานสถานการณ์น้ําทั่วประเทศว่า มีปริมาณน้ําเพียงพอต่อการอุปโภคบริโภค และสิ่งแวดล้อม อย่างไรก็ตามแม้มีน้ําเพื่อการเกษตรเพียงพอ แต่แนะนําให้ใช้อย่างประหยัด นอกจากนี้ได้เตรียมความพร้อมเครื่องสูบน้ําไว้ทั่วประเทศ กว่า 1,700 เครื่อง และยังสํารองอีกกว่า 600 เครื่อง โดยให้อยู่ในสภาพที่ใช้งานได้กระจายไปในพื้นที่ที่เสี่ยงต่อการเกิดภัยแล้ง
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-เดินหน้าปรองดองไร้ปัญหา เน้นพัฒนาการเมือง
วันพฤหัสบดีที่ 27 เมษายน 2560
เดินหน้าปรองดองไร้ปัญหา เน้นพัฒนาการเมือง
เดินหน้าปรองดองไร้ปัญหา เน้นพัฒนาการเมือง
พลเอก ชัยชาญ ช้างมงคล ปลัดกระทรวงกลาโหม ในฐานะประธานคณะอนุกรรมการรับฟังข้อคิดเห็นและข้อเสนอ เพื่อสร้างความสามัคคีปรองดอง เผยการประชุมกลุ่มย่อยร่วมกับพรรคการเมืองและภาคส่วนต่างๆ ในวันนี้ได้รับความร่วมมืออย่างดีและมีการเสนอความเห็นที่สร้างสรรค์ โดยได้มีการตรวจสอบข้อสรุปทั้ง 10 ประเด็น ที่ได้ประมวลจากการรับฟังความคิดเห็น ให้ครบถ้วนสมบูรณ์ โดยสามารถเสนอข้อคิดเห็นเพิ่มเติมได้
สําหรับวันนี้มีพรรคการเมืองเข้าร่วม 35 พรรค ภาคประชาชน 36 กลุ่ม และกลุ่มการเมือง 1 กลุ่ม คือ นปช. ส่วน กปปส. ได้ส่งเอกสารเข้ามาร่วมเสนอเพิ่มเติม รวมมีผู้เข้าร่วม 124 คน
นอกจากนี้ พลตรี คงชีพ ตันตระวาณิชย์ โฆษกกระทรวงกลาโหม ในฐานะประธานคณะอนุกรรมการประชาสัมพันธ์เพื่อสร้างความสามัคคีปรองดอง ได้ระบุถึงเนื้อหาที่ได้มีการเน้นย้ําเป็นพิเศษในครั้งนี้ เช่น ด้านการเมือง ให้มีการพัฒนาพรรคการเมือง บุคลากรทางการเมือง ระบบเลือกตั้ง องค์กรอิสระในการตรวจสอบให้มีความเป็นกลางและเป็นธรรม เรื่องการให้ความรู้ด้านประชาธิปไตยกับประชาชน นอกจากนี้ยังมีเรื่องความเหลื่อมล้ําทางการศึกษา เป็นต้น
หลังจากนี้ หากได้ข้อสรุปจากทั้งส่วนกลางและภูมิภาค ภายในกรอบวันที่ 28 เมษายน - 8 พฤษภาคม 2560 จะส่งต่อไปยังคณะกรรมการชุดที่ 2 รวบรวมความเห็นทั้งหมด ก่อนส่งต่อไปยัง คณะอนุกรรมการชุดที่ 3 จัดทําข้อเสนอ สร้างความสามัคคีปรองดอง ที่มี พลเอก เฉลิมชัย สิทธิสาท ผู้บัญชาการทหารบกเป็นประธาน คาดว่าร่างสัญญาประชาคมฉบับแรกจะเสร็จสิ้นภายในเดือนมิถุนายน ก่อนจะเปิดเวทีสาธารณะให้ประชาชนร่วมวิพากษ์วิจารณ์ เพื่อปรับปรุงและทําเป็นร่างสัญญาฉบับสมบูรณ์ เพื่อส่งต่อไปยัง ปยป. สมาชิกสภานิติบัญญัติแห่งชาติ (สนช.) สปท. และรัฐบาล เพื่อนําไปเป็นนโยบายแก้ไขปัญหาและดําเนินการต่อไป ย้ําการเดินหน้าปรองดองขณะนี้ไร้ปัญหา ยืนยันได้รับความร่วมมือจากทุกภาคส่วน
รัฐบาลไทย-ข่าวทำเนียบรัฐบาล-กสร. เชิญชวนเสนอชื่อเป็นสถานประกอบกิจการดีเด่นฯ ประจำปี 2563
วันอังคารที่ 3 ธันวาคม 2562
กสร. เชิญชวนเสนอชื่อเป็นสถานประกอบกิจการดีเด่นฯ ประจําปี 2563
กรมสวัสดิการและคุ้มครองแรงงาน เชิญชวนสถานประกอบกิจการที่มีลูกจ้างตั้งแต่ 50 คนขึ้นไป  เสนอชื่อเป็นสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2563 หมดเขต 30 มกราคม 2563
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวว่า กรมสวัสดิการและคุ้มครองแรงงานได้จัดให้มีโครงการส่งเสริมสถานประกอบกิจการให้มีระบบบริหารจัดการที่ดีด้านแรงงานสัมพันธ์และสวัสดิการแรงงานขึ้นเป็นประจําทุกปีอย่างต่อเนื่องเพื่อเป็นการส่งเสริมและจูงใจให้นายจ้าง ลูกจ้างได้เล็งเห็นถึงความสําคัญของการบริหารจัดการด้านแรงงานสัมพันธ์และสวัสดิการแรงงานที่ดี ร่วมมือกันในฐานะหุ้นส่วนเพื่อสร้างและพัฒนาระบบแรงงานสัมพันธ์ ระบบสวัสดิการแรงงานที่ได้มาตรฐานให้เกิดขึ้นในสถานประกอบกิจการและเป็นต้นแบบที่ดีให้กับสถานประกอบกิจการอื่น ๆ ซึ่งเป็นพื้นฐานสําคัญของการพัฒนาคุณภาพชีวิตลูกจ้าง และส่งผลดีต่อผลผลิตและธุรกิจของผู้ประกอบการ ตลอดจนส่งเสริมให้นายจ้าง ลูกจ้างสามารถทํางานร่วมกันได้อย่างสันติสุข กสร.จึงขอเชิญชวนสถานประกอบกิจการที่มีลูกจ้างตั้งแต่ 50 คนขึ้นไปร่วมเสนอชื่อเป็นสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2563
นายอภิญญา กล่าวต่อว่า สถานประกอบกิจการที่สนใจสามารถขอแบบเสนอชื่อได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ และสํานักงานสวัสดิการและคุ้มครองแรงงานจังหวัด ณ พื้นที่ตั้งของสถานประกอบกิจการตั้งอยู่หรือดาวน์โหลดได้ที่ http://relation.labour.go.th โดยต้องนําเสนอผลงานทั้งด้านแรงงานสัมพันธ์และด้านสวัสดิการแรงงานที่ปฏิบัติในปี พ.ศ. 2562 ให้เป็นรูปธรรมอย่างชัดเจน และส่งแบบเสนอชื่อเพื่อรับการคัดเลือกได้ตั้งแต่บัดนี้ถึง 30 มกราคม 2563 สอบถามรายละเอียดเพิ่มเติมได้ที่ สํานักแรงงานสัมพันธ์ กรมสวัสดิการและคุ้มครองแรงงาน โทรศัพท์ 0 2246 2118, 0 2643 4471 และ 081 837 5916
รัฐบาลไทย-ข่าวทำเนียบรัฐบาล-“แรงใจจากคุณครู สู่คุณหมอสู้โควิด” สพฐ.มอบ Face Shield ให้บุคลากรทางการแพทย์ 2.5 หมื่นชิ้น [กระทรวงศึกษาธิการ]
วันพุธที่ 8 เมษายน 2563
“แรงใจจากคุณครู สู่คุณหมอสู้โควิด” สพฐ.มอบ Face Shield ให้บุคลากรทางการแพทย์ 2.5 หมื่นชิ้น [กระทรวงศึกษาธิการ]
“แรงใจจากคุณครู สู่คุณหมอสู้โควิด” สพฐ.มอบ Face Shield ให้บุคลากรทางการแพทย์ 2.5 หมื่นชิ้น
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ พร้อมด้วยนายอํานาจ วิชยานุวัติ เลขาธิการคณะกรรมการการศึกษาขั้นพื้นฐาน รับมอบหน้ากาก Face Shied จากสํานักงานเขตพื้นที่การศึกษามัธยมศึกษา (สพม.) เขต 1 และ 2 จํานวน 25,000 ชิ้น เมื่อวันที่ 7 เมษายน 2563 ที่ สพฐ.
โดยนายนิพนธ์ ก้องเวหา ผู้อํานวยการ สพม. 1 เป็นตัวแทนส่งมอบหน้ากาก Face Shield“แรงใจจากคุณครู สู่คุณหมอสู้โควิด”ซึ่งคณะครู ผู้บริหาร บุคลากรทางการศึกษา นักเรียน และผู้ปกครองร่วมกันผลิตขึ้น เพื่อส่งมอบไปยังโรงพยาบาลต่าง ๆ เพื่อให้บุคลากรทางการแพทย์นําไปใช้เป็นเกราะป้องกันในการปฏิบัติหน้าที่ต่อสู้กับโรคโควิด-19 ต่อไป
รัฐบาลไทย-ข่าวทำเนียบรัฐบาล-โมร็อกโกพร้อมกระชับความสัมพันธ์และความร่วมมือกับไทยทั้งในกรอบทวิภาคีและภูมิภาคอาเซียน
วันพุธที่ 28 สิงหาคม 2562
โมร็อกโกพร้อมกระชับความสัมพันธ์และความร่วมมือกับไทยทั้งในกรอบทวิภาคีและภูมิภาคอาเซียน
โมร็อกโกพร้อมกระชับความสัมพันธ์และความร่วมมือกับไทยทั้งในกรอบทวิภาคีและภูมิภาคอาเซียน
วันนี้ (28 สิงหาคม 2562) เวลา 11.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายฮาบิบ เอล มัลกี้ (Mr. Habib El Malki) ประธานรัฐสภาแห่งราชอาณาจักรโมร็อกโก เข้าเยี่ยมคารวะ นายวิษณุ เครืองาม รองนายกรัฐมนตรี สรุปสาระสําคัญการหารือดังนี้
รองนายกรัฐมนตรียินดีที่ความสัมพันธ์ระหว่างสมาชิกรัฐสภาของทั้งสองประเทศดําเนินไปอย่างราบรื่นใกล้ชิด มีความสัมพันธ์ทางการทูตระหว่างกันมากว่า 34 ปี โดยหวังว่าความสัมพันธ์และความร่วมมือของทั้งสองประเทศจะแนบแน่นมากขึ้น โดยเฉพาะในด้านการศึกษาและวัฒนธรรม โมร็อกโกมีความโดดเด่นด้านมุสลิมสายกลาง ทําให้มีนักศึกษาไทยมุสลิมสนใจไปศึกษาต่อที่โมร็อกโกเพิ่มขึ้นอย่างต่อเนื่อง ทั้งนี้รองนายกรัฐมนตรีขอบคุณโมร็อกโกที่สนับสนุนทุนการศึกษาให้แก่นักศึกษาไทยเป็นประจําทุกปี ตลอดจนดูแลนักศึกษาไทยมาโดยตลอด
ประธานรัฐสภาโมร็อกโกกล่าวว่าโมร็อกโกพิจารณาจัดการฝึกอบรมอิหม่ามจากประเทศไทยเป็นประเทศแรกของเอเชียที่สถาบันโมฮัมเหม็ดที่ 6 เพื่อการฝึกอบรมอิหม่ามและครูสอนศาสนา ซึ่งโมร็อกโกเห็นถึงความสําคัญที่จะปลูกฝังเยาวชนทุกเชื้อชาติและศาสนาให้ยอมรับความแตกต่าง และอยู่ร่วมกันด้วยความเคารพในอัตลักษณ์ของผู้อื่น เพื่อสร้างสังคมเข้มแข็งและอยู่ร่วมกันโดยสันติ ทั้งนี้โมร็อกโกประสงค์ขยายความร่วมมือด้านเศรษฐกิจกับไทยและภูมิภาคอาเซียน โดยเห็นว่าอาเซียนมีศักยภาพในการเติบโตเป็นผู้นําทางเศรษฐกิจของทวีปเอเชีย
ทั้งสองฝ่ายเห็นพ้องว่าไทยและโมร็อกโกมีความคล้ายคลึงกัน คือ มีการปกครองในระบอบประชาธิปไตยโดยมีพระมหากษัตริย์เป็นประมุขและนายกรัฐมนตรีเป็นหัวหน้าฝ่ายบริหาร และมีระบบเศรษฐกิจที่ขับเคลื่อนโดยภาคอุตสาหกรรมการเกษตร จึงหวังที่จะเพิ่มพูนความร่วมมือต่างๆ ระหว่างกันให้มากขึ้น สําหรับด้านการท่องเที่ยว ทั้งสองฝ่ายจะประชาสัมพันธ์เพื่อกระตุ้นการท่องเที่ยว และเพิ่มจํานวนนักท่องเที่ยวระหว่างกัน ซึ่งจะช่วยเสริมสร้างการมีปฏิสัมพันธ์ในระดับประชาชนได้อย่างมีนัยสําคัญ
***********
รัฐบาลไทย-ข่าวทำเนียบรัฐบาล-สธ.ยืนยันการดำเนินการเรื่องวัคซีน “เอชพีวี” ประหยัดเงินงบประมาณได้ 36.8 ล้านบาทและช่วยป้องกันหญิงไทยจากมะเร็งปากมดลูก
วันพุธที่ 14 มิถุนายน 2560
สธ.ยืนยันการดําเนินการเรื่องวัคซีน “เอชพีวี” ประหยัดเงินงบประมาณได้ 36.8 ล้านบาทและช่วยป้องกันหญิงไทยจากมะเร็งปากมดลูก
ปลัดกระทรวงสาธารณสุข เผย การบรรจุวัคซีนป้องกันมะเร็งปากมดลูกหรือเอชพีวี อยู่ในแผนงานสร้างเสริมภูมิคุ้มกันโรคของประเทศ
ปลัดกระทรวงสาธารณสุข เผย การบรรจุวัคซีนป้องกันมะเร็งปากมดลูกหรือเอชพีวี อยู่ในแผนงานสร้างเสริมภูมิคุ้มกันโรคของประเทศ เป็นความร่วมมือหน่วยงานในรูปแบบคณะกรรมการระดับชาติ เพื่อทําให้คนไทยได้รับวัคซีนป้องกันมะเร็งปากมดลูก ที่มีประสิทธิผลในการป้องกันโรค คุ้มทุนกับการนํามาใช้และช่วยทุ่นค่าใช้จ่ายในการรักษาพยาบาลเมื่อเจ็บป่วย
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ว่า การดําเนินการบรรจุวัคซีนป้องกันมะเร็งปากมดลูกหรือเอชพีวี อยู่ในแผนงานสร้างเสริมภูมิคุ้มกันโรคของประเทศ เป็นความร่วมมือหน่วยงานในรูปแบบคณะกรรมการระดับชาติ โดยคณะกรรมการวัคซีนแห่งชาติได้วางแผนดําเนินการมาหลายปี ที่ต้องการให้เด็กได้วัคซีน เพื่อหวังผลป้องกันมะเร็งปากมดลูกในอีก 20-30 ปีข้างหน้า โดยในระยะแรกยังไม่สามารถดําเนินการได้ เพราะวัคซีนมีราคาแพงเข็มละ 1,000 กว่าบาท ทําให้ไม่สามารถจัดหาได้ครอบคลุมกลุ่มเป้าหมาย แต่เมื่อราคาที่คณะอนุกรรมการพัฒนาบัญชียาหลักแห่งชาติต่อรองได้ราคาที่ 375 บาท ที่จะช่วยลดโรคมะเร็งปากมดลูกได้ ถือว่าเป็นความคุ้มค่าที่จะนํามาใช้ แต่ได้รับการคัดค้านจากกลุ่มประชาสังคมเพราะราคายังแพง
กระทรวงสาธารณสุขต้องคํานึงถึงความคุ้มทุน ตามข้อเสนอของภาคประชาสังคมที่เสนอต่อคณะกรรมการหลักประกันสุขภาพแห่งชาติ รวมทั้งแนะนําของดร.นพ.ยศ ตีระวัฒนานนท์ หัวหน้าโครงการประเมินเทคโนโลยีและนโยบายด้านสุขภาพ ที่ให้ยึดหลัก คือคุ้มค่ากับคุ้มทุน ทําให้เกิดการหารือในเชิงนโยบายจะทําอย่างไรที่จะซื้อได้ถูกกว่านี้ เพื่อให้ได้วัคซีนที่มีประสิทธิผลในการป้องกันโรค มีความคุ้มทุนกับการนํามาใช้และช่วยให้ทุ่นค่าใช้จ่ายเมื่อเจ็บป่วยลงได้
ขณะนี้สายพันธุ์ของวัคซีนมีขายในประเทศไทย มี 2บริษัท คือบริษัทที่มี 4 สายพันธุ์ คือ สายพันธุ์ที่ 6, 11, 16, 18 และบริษัทที่มี 2 สายพันธุ์ คือ 16,18 ซึ่งสายพันธุ์ที่ตรงกับวัตถุประสงค์เพื่อป้องกันมะเร็งปากมดลูกใช้แค่สายพันธุ์ 16 กับ 18 ก็เพียงพอแล้ว ส่วนสายพันธุ์ 6 กับ 11 เป็นเรื่องของหูด ส่วนใหญ่จะใช้ในในกลุ่มชายรักชาย ดังนั้น กรมควบคุมโรคได้เสนอว่าควรจะเป็นชื่อสามัญ เพื่อให้ทั้ง 2 บริษัทเข้าร่วมในการเสนอราคา เกิดการแข่งขันโดยเสรี ซึ่งคณะกรรมการบัญชียาหลักแห่งชาติก็ยืนยันว่ามีประสิทธิผลเท่ากัน และคณะกรรมการพัฒนาระบบยาแห่งชาติเห็นชอบให้เพิ่มวัคซีนเอชพีวี เข้าบัญชียาหลักแห่งชาติ ได้ทั้ง 4 สายพันธุ์และ 2 สายพันธุ์ ทางองค์การเภสัชกรรมและกรมควบคุมโรคจึงทําการจัดซื้อด้วยวิธีประกวดราคา จากราคาที่คณะกรรมการยาหลักแห่งชาติกําหนดไว้ที่ราคา 375 บาท ทําให้จัดซื้อได้ที่ราคา 279 บาท จากจํานวนที่ต้องการ 4 แสนโด๊ส วงเงิน 302.46 ล้านบาท ทําให้ประหยัดงบประมาณของประเทศได้ 36.8 ล้านบาทและได้วัคซีนที่สามารถป้องกันมะเร็งปากมดลูกในหญิงไทยได้ โดยการฉีดวัคซีนเอชพีวีจะฉีด 2 เข็มห่างกัน 6 เดือนในเด็กหญิงชั้นประถมศึกษาปีที่ 5 ซึ่งมีอยู่ประมาณ 4 แสนคนทั่วประเทศ จะเริ่มฉีดวัคซีนในเดือนสิงหาคม 2560 นี้
รัฐบาลไทย-ข่าวทำเนียบรัฐบาล-ทส. ลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร
วันพุธที่ 2 มกราคม 2562
ทส. ลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร
ทส. ลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร
ทส. ลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร
เมื่อวันที่ 1 มกราคม 2562 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงประกอบด้วย รองปลัดกระทรวงทรัพยากรธรรมชาติและสิ่งแวดล้อม ผู้ตรวจราชการกระทรวงทรัพยากรธรรมชาติและสิ่งแวดล้อม อธิบดี รองอธิบดี เลขาธิการ รองเลขาธิการ ผู้อํานวยการรัฐวิสาหกิจ รองผู้อํานวยการรัฐวิสาหกิจ ผู้อํานวยการองค์การมหาชน รองผู้อํานวยการองค์การมหาชน ข้าราชการ และเจ้าหน้าที่ในสังกัดกระทรวงทรัพยากรธรรมชาติและสิ่งแวดล้อม ลงนามถวายพระพร แด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร ณ พระบรมมหาราชวัง
รัฐบาลไทย-ข่าวทำเนียบรัฐบาล-กระทรวงมหาดไทย แจ้งจังหวัดและอำเภอเตรียมความพร้อมจัดพิธีถวายดอกไม้จันทน์ งานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ของประชาชนในส่วนภูมิภาค
วันจันทร์ที่ 20 กุมภาพันธ์ 2560
กระทรวงมหาดไทย แจ้งจังหวัดและอําเภอเตรียมความพร้อมจัดพิธีถวายดอกไม้จันทน์ งานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ของประชาชนในส่วนภูมิภาค
กระทรวงมหาดไทย แจ้งจังหวัดและอําเภอเตรียมความพร้อมจัดพิธีถวายดอกไม้จันทน์ งานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ของประชาชนในส่วนภูมิภาค
วันนี้ (18 ก.พ. 60) นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามที่ที่ประชุมคณะกรรมการฝ่ายจัดพิธีการงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ครั้งที่ 1/2560 เมื่อวันที่ 26 มกราคม 2560 โดยมีรองนายกรัฐมนตรี (นายวิษณุ เครืองาม) เป็นประธาน ได้มอบหมายให้กระทรวงมหาดไทยเป็นหน่วยงานหลักในการจัดพิธีถวายดอกไม้จันทน์ของประชาชนในส่วนภูมิภาค
กระทรวงมหาดไทยขอเรียนให้ทราบถึงการดําเนินการในเรื่องของการจัดพิธีฯ ที่จะจัดขึ้นในส่วนภูมิภาค ซึ่งขณะนี้ กระทรวงมหาดไทยแจ้งให้ทุกจังหวัดได้เตรียมความพร้อมโดยพิจารณาคัดเลือกวัดหรือสถานที่ที่เหมาะสม อาทิ วัดประจําจังหวัด/อําเภอ หรือสถานที่ที่เป็นสัญลักษณ์ของจังหวัด/อําเภอ เพื่อเป็นสถานที่ในการจัดพิธีถวายดอกไม้จันทน์และเผาดอกไม้จันทน์ จังหวัด/อําเภอละ 1 แห่ง (ยกเว้นอําเภอเมืองให้จัดร่วมกับจังหวัด) โดยจะต้องมีพื้นที่เพียงพอสําหรับรองรับประชาชนที่มาร่วมพิธี
สําหรับการเตรียมความพร้อมในด้านต่าง ๆ อาทิ การจัดเตรียมสถานที่ตั้งภาพพระบรมโกศ การเชิญชวนจิตอาสา ประชาชน นักเรียน นักศึกษา เพื่อร่วมจัดทําดอกไม้จันทน์เพื่อแจกจ่ายให้แก่ประชาชนผู้มาร่วมพิธี และเตรียมการจัดพิธีถวายดอกไม้จันทน์ ซึ่งจังหวัดและอําเภอจะดําเนินการตามหมายกําหนดการพระราชพิธีถวายพระเพลิงพระบรมศพฯ อย่างสมพระเกียรติ และให้จังหวัดได้จัดเตรียมข้อมูลภาพพระราชประวัติและภาพพระราชกรณียกิจที่สําคัญของพระบาทสมเด็จพระปรมินทรมหาภูมิพลอดุลยเดชที่ทรงงานในพื้นที่จังหวัด/อําเภอ อาทิ โครงการอันเนื่องมาจากพระราชดําริสําหรับใช้ในการจัดแสดงนิทรรศการ เพื่อให้ประชาชนได้น้อมรําลึกในพระมหากรุณาธิคุณในบริเวณสถานที่จัดพิธีฯ ซึ่งทั้งหมดจะเป็นกิจกรรมที่จะจัดขึ้นพร้อมกันทุกจังหวัดทั่วประเทศ
นอกจากนี้ เพื่ออํานวยความสะดวกให้แก่ประชาชนในการติดตามรับชมการถ่ายทอดพระราชพิธีถวายพระเพลิงพระบรมศพฯ ณ พระเมรุมาศ ท้องสนามหลวง จากโทรทัศน์รวมการเฉพาะกิจแห่งประเทศไทย ทุกจังหวัดจะมีการติดตั้งจอ LED ขนาดใหญ่ เพื่อให้ประชาชนที่มาร่วมงานได้รับชม ณ สถานที่จัดงานของจังหวัด พร้อมจัดเจ้าหน้าที่แจกจ่ายแผ่นพับพระราชประวัติให้แก่ประชาชนที่เข้าร่วมพิธีด้วย
รองปลัดกระทรวงมหาดไทย กล่าวเพิ่มเติมว่า กระทรวงมหาดไทย จังหวัด อําเภอ ตลอดจนหน่วยงาน และภาคประชาชนในพื้นที่จะได้ร่วมกันเตรียมความพร้อมในการจัดพิธีถวายดอกไม้จันทน์ของประชาชนในส่วนภูมิภาค ทั้งในเรื่องของสถานที่และขั้นตอนต่าง ๆ ให้เป็นไปด้วยความเรียบร้อย สวยงาม และสมพระเกียรติ ซึ่งจะได้แจ้งรายละเอียดต่าง ๆ ให้ประชาชนได้รับทราบอย่างต่อเนื่องต่อไป.
ครั้งที่ 28/2560
ข่าวมหาดไทย
กลุ่มงานเผยแพร่การประชาสัมพันธ์
กองสารนิเทศ
สํานักงานปลัดกระทรวงมหาดไทย
MOINews
Publication Sub-Division
Information Division
Office of the Permanent Secretary forInterior,
Ministry of Interior, THAILAND
Tel/Fax +662-222-1871
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ร่วมกิจกรรม SME Bank กับ “ภารกิจจิตอาสา ส่งเสริมเอสเอ็มอีไทย ฉับไวไปถึงถิ่น”
วันเสาร์ที่ 24 มีนาคม 2561
รัฐมนตรีช่วย ก.อุตฯ ร่วมกิจกรรม SME Bank กับ “ภารกิจจิตอาสา ส่งเสริมเอสเอ็มอีไทย ฉับไวไปถึงถิ่น”
รัฐมนตรีช่วย ก.อุตฯ ร่วมกิจกรรม SME Bank กับ “ภารกิจจิตอาสา ส่งเสริมเอสเอ็มอีไทย ฉับไวไปถึงถิ่น” ณ ชุมชนเกาะเกร็ด จ.นนทบุรี
รัฐบาลไทย-ข่าวทำเนียบรัฐบาล-กรุงไทยหนุนธุรกิจรับเหมาก่อสร้างครบวงจรมุ่งเป็นผู้นำโซลูชั่นผ่านระบบออนไลน์
วันจันทร์ที่ 24 เมษายน 2560
กรุงไทยหนุนธุรกิจรับเหมาก่อสร้างครบวงจรมุ่งเป็นผู้นําโซลูชั่นผ่านระบบออนไลน์
ธนาคารกรุงไทยออกแคมเปญ ก่อสร้างไหนๆ ก็ใช้กรุงไทย ดูแลเรื่องการเงินให้ผู้รับเหมาก่อสร้างทุกขั้นตอน เพื่อสร้างความพร้อมด้านเงินทุนทั้งก่อนและหลังประมูลงาน ด้วยหนังสือค้ําประกันทันใจ 1 วัน
ธนาคารกรุงไทยออกแคมเปญ ก่อสร้างไหนๆ ก็ใช้กรุงไทย ดูแลเรื่องการเงินให้ผู้รับเหมาก่อสร้างทุกขั้นตอน เพื่อสร้างความพร้อมด้านเงินทุนทั้งก่อนและหลังประมูลงาน ด้วยหนังสือค้ําประกันทันใจ 1 วัน ให้สินเชื่อหมุนเวียนทั้งโครงการ และสินเชื่อไม่ต้องมีหลักประกัน พร้อมจัดหนักสมนาคุณลูกค้าที่เข้าร่วมแคมเปญ ให้สิทธิประโยชน์ 3 ต่อ
นายทรงพล ชีวะปัญญาโรจน์ รองกรรมการผู้จัดการใหญ่ สายงานบริหารจัดการทางการเงินเพื่อธุรกิจ ธนาคารกรุงไทย เปิดเผยว่า จากที่ธนาคารมีความเชี่ยวชาญในการดูแลผู้ประกอบธุรกิจรับเหมาก่อสร้างที่รับงานจากหน่วยงานราชการและรัฐวิสาหกิจ ประกอบกับเห็นแนวโน้มการเติบโตของการลงทุนโครงสร้างพื้นฐานของภาครัฐ ธนาคารจึงได้ออกแคมเปญ ก่อสร้างไหนๆ ก็ใช้กรุงไทย เพื่อดูแลเรื่องการเงินให้กับผู้ประกอบการธุรกิจรับเหมาก่อสร้างในทุกขั้นตอน ตั้งแต่การออกหนังสือค้ําประกันทันใจ วงเงินสูงสุด 10 ล้านบาท ภายใน 1 วัน ผ่านทุกสาขาทั่วประเทศ เพื่อใช้ค้ําประกันการยื่นซองประกวดราคาในการประมูลงาน การสนับสนุนสินเชื่อเพื่อเป็นเงินทุนหมุนเวียนทั้งโครงการ โดยก่อนเริ่มงานให้สูงสุด 30% ของมูลค่าโครงการ และหลังส่งมอบงานให้สูงสุด 90% ของมูลค่าสุทธิในแต่ละงวดงาน รวมทั้งสนับสนุนสินเชื่อไม่มีหลักประกัน เพื่อเป็นเงินทุนหมุนเวียนระยะสั้นแก่ลูกค้า ภายหลังส่งมอบงานอีกด้วย
“ลูกค้าผู้รับเหมาก่อสร้างที่ใช้แคมเปญก่อสร้างไหนๆ ก็ใช้กรุงไทย ในช่วงนี้ถึง 24 สิงหาคม 2560 ยังได้รับสิทธิพิเศษ 3 ต่อ ต่อที่ 1 บัตรกํานัล KTB E-Money มูลค่าสูงสุด 10,000 บาท เมื่อใช้บริการหนังสือค้ําประกันและสะสมค่าธรรมเนียม ต่อที่ 2 ระยะเวลาการให้วงเงินสินเชื่อสูงสุด 180 วัน ต่อที่ 3 สินเชื่อไม่มีหลักประกัน รับเงินทันทีหลังส่งมอบงานสูงสุด 90% ของมูลค่างาน ในอัตราดอกเบี้ยต่ําสุด MOR -1.25% ต่อปี”
นายทรงพล ชีวะปัญญาโรจน์ กล่าวต่อไปว่า ธนาคารตั้งเป้าเป็นผู้นําโซลูชั่นในกลุ่มธุรกิจรับเหมาก่อสร้าง โดยได้พัฒนาผลิตภัณฑ์และบริการอย่างต่อเนื่อง และเตรียมให้บริการ KTB e-Credit Solution ผ่านระบบ KTB Corporate Online ได้ทุกวันตลอด 24 ชั่วโมง ซึ่งลูกค้าสามารถขอออกหนังสือค้ําประกันผ่านระบบ และรับหนังสือค้ําประกันได้ที่ทุกสาขาทั่วประเทศ รวมทั้งส่งคําขอเบิกตั๋วสัญญาใช้เงินทางออนไลน์ ซึ่งธนาคารจะโอนเงินให้ภายใน 1 วันทําการ คาดว่าจะเริ่มให้บริการในเดือนพฤษภาคมนี้
ฝ่ายสื่อสารองค์กรและภาพลักษณ์
โทร. 0-2208-4174-7
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง